
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Αμφιλοχίας του Δή¬ 
μου Αμφιλοχίας (Ν. Αιτωλίας και Ακαρνανίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου «Σπυριδώνειος Σχολή» 
που βρίσκεται στο οικισμό Γανναδίου της επαρχίας Κόνιτσας του 
Ν. Ιωαννίνων κάι καθορισμός ειδικών όρων και περιορισμών δό¬ 


μησης. 2 

Χαρακτηρισμός ως διατηρητέου του κτιρίου που βρίσκεται στο οικι¬ 
σμό Ναύπλιο στην οδό Σταϊκοπούλου αριθ. 21 φερομένου ως 
ιδιοκτησία Όλγας Σπαντιδέα και καθορισμός ειδικών όρων και 
περιορισμών δόμησης. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

\( 1 ) 

Έγκριση πολεοδομικής μελέτης του οικισμού Αμφιλοχίας του Δήμου 
Αμφιλοχίας (Ν. Αιτωλίας και Ακαρνανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 83/Α) 
όπως τροποποιήθηκε με το Ν. 1512/1985 «τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 16 
όπως τροποποιήθηκαν με το άρθρο 13 του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ)» (ΦΕΚ 
141/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 68992/3436/4.11.1987 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου του οικισμού Αμφιλοχίας του 
δήμου Αμφιλοχίας (Ν. Αιτωλίας και Ακαρνανίας)». 

6. Την υπ’ αριθ. 239/9/1988 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προ¬ 
μελέτης της ανατολικής πολεοδομικής ενότητας του δήμου Αμφιλοχίας 


(Ν. Αιτωλίας Ακαρνανίας)». 

7. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β), 

9. Τις υπ’αριθ. 51/1987 και 80/1987 γνωμοδοτήσεις του δημοτι¬ 
κού Συμβουλίου. 

10. Τις υπ’ 15/87, 20/87 και 22/87 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος Νομαρχίας Αιτωλίας 
και Ακαρνανίας. 

11. Την υπ’ αριθ. 37/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται α) το πολεοδομικό σχέδιο των πολεοδομικών ενοτήτων 
κεντρικής και δυτικής και τμήματος της ανατολικής πολεοδομικής ενό¬ 
τητας του οικισμού Αμφιλοχίας του δήμου Αμφιλοχίας (Ν. Αιτωλίας και 
Ακαρνανίας) με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρου στάθμευσης φορτηγών όπως οι πα¬ 
ραπάνω ρυθμίσεις φαίνονται στα σχετικά έξι (6) πρωτότυπα χρωματι¬ 
σμένα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 15745/1988 πράξη του και που συνοπτικά τους αντίτυπα δημο¬ 
σιεύονται με το παρόν διάταγμα και β) η τροποποίηση του εγκεκριμένου 
ρυμοτομικού σχεδίου στα όρια σύνδεσής του με την παραπάνω περιοχή 
με τη μετατόπιση των ρυμοτομικών και οικοδομικών γραμμών και τον 
καθορισμό πεζοδρόμων. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής, της οποίας εγκρίνεται το σχέδιο με την παρά¬ 
γραφο 1 του άρθρου 1. 

Άρθρο 3. 

1. Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Ο.Τ. επιτρέπεται η χρήση γενικής κατοικίας 
όπως προσδιορίζεται με το άρθρο 3 του από 23.2.1987 Π. Δ/τος 
(ΦΕΚ 166/Δ). 

2. Στα οικοδομικά τετράγωνα που χαρακτηρίζονται στα ίδια δια¬ 
γράμματα με το στοιχείο Χπ επιτρέπεται η χρήση χονδρεμπορίου όπως 
προσδιορίζεται με το άρθρο 7 του ίδιου ως άνω Π. Δ/τος. 

"Αρθρο 4. 

1. Στο πρόσωπο των οικοπέδων οικοδομημένων ή μη που βρίσκονται 
στην περιοχή που τροποποιείται το εγκεκριμένο σχέδιο καταργείται και 
επιβάλλεται προκήπιο, όπως φαίνεται στα ίδια διαγράμματα. 

2. Στο πρόσωπο των οικοπέδων, οικοδομημένων ή μη που βρίσκο¬ 
νται στην περιοχή της οποίας εγκρίνεται το σχέδιο επιβάλλεται προκή¬ 
πιο πλάτους 2,4,6 και 7 μέτ. όπως φαίνεται στα ίδια διαγράμματα. 

"Αρθρο 5. 

Τα ελάχιστα όρια εμβαδοϋ και προσώπου των οικοπέδων και οι λοι¬ 
ποί όροι και περιορισμοί δόμησης καθορίζονται ως εξής: 

Τομέας III 

1. Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: τετρακόσια (400) τετρ. μέτρα. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα: 

α) εφόσον κατά τη δημοσίευση του παρόντος διατάγματος έχουν: 

- ελάχιστο πρόσωπο: δέκα (10) μέτρα 

- ελάχιστο εμβαδόν: διακόσια (200) τετρ. μέτρα 

β) που προκύπτουν από την οριστική πράξη εφαρμογής της πολεοδο- 
μικής μελέτης εφόσον έχουν: 

- ελάχιστο πρόσωπο: οκτώ (8) μέτρα 

- ελάχιστο εμβαδόν: εκατόν είκοσι (120) τετρ. μέτρα 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα του οικοπέδου εγγράφεται κάτοψη κτιρίου με ελάχιστη 
επιφάνεια (50)μ 2 και ελάχιστη διάσταση πέντε (5) μέτρα. 


4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 μ 2 εφό¬ 
σον η συνολική επιφάνεια ορόφων δεν υπερβαίνει τα 120 μ 2 . Η εξαίρεση 
αυτή έχει εφαρμογή μόνο σε οικόπεδα που έχουν προκόψει από κατά¬ 
τμηση μέχρι της 10.3.1982 αφού αφαιρεθεί το εμβαδόν της εισφοράς 
σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των ανεγερθηαομένων κτιρίων: 
έντεκα (11) μέτρα. 

8. Επιβάλλεται η κατασκευή στέγης μετά την εξάντληση του συντε¬ 
λεστή δόμησης ή του μεγίστου επιτρεπομένου ύψους. 

Το ύψος της στέγης δε μπορεί να υπερβαίνει τα δύο (2) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Τπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 22529/1529 (2) 

Χαρακτηρισμός ως διατηρητέου του κτιρίου «Σπυριδώνειος Σχολή» που 

βρίσκεται στο οικισμό Γανναδίου της επαρχίας Κόνιτσας του Ν. Ιω- 

αννίνων και καθορισμός ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ·’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθμ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Τις διατάξεις του άρθρου 22 παρ. 7 του Ν. 1735/1987 (ΦΕΚ 
195/Α). 

7. Τις διατάξεις της υπ’ αριθ. 15883/1903/8.2.88 κοινής απόφα¬ 
σης του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων. 

8. Την από 10.11.87 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

9. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στη Δ/νση Παραδοσιακών Οικισμών και Περιβάλλοντος (Γ7) τυχόν 
αντιρρήσεις της Κοινότητας Γανναδίου, αποφασίζουμε: 

1. Χαρακτηρίζεται ως διατηρητέο το κτίριο «Σπυριδώνειος Σχολή» 
που βρίσκεται στον οικισμό Γανναδίου, επαρχίας Κόνιτσας του Ν. Ιωαν- 
νίνων, φερόμενο ως ιδιοκτησία της κοινότητας Γανναδίου, όπως φαίνε¬ 
ται σημειωμένο στο σχετικό πρωτότυπο τοπογραφικό διάγραμμα σε 
κλίμακα 1: 2.000 που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 22529/1988 πράξη του, 
ακριβές αντίγραφο του οποίου αναρτάται στη Δ/νση Πολεοδομικών 
Εφαρμογών επί δεκαπέντε (15) ημέρες από την επομένη της δημοσίευ¬ 
σης της παρούσας απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

Κατά την επισκευή οι εξωτερικοί τοίχοι του κτιρίου θα παραμείνουν 
ανεπϊχριστοι και γενικά τα νέα υλικά που θα χρησιμοποιηθούν θα είναι 
όμοια με τα υπάρχοντα. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, και στον περιβάλλοντα χώρο του, καθώς και για την 


τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. ΟΙΚ. 22533/1533 (3) 

Χαρακτηρισμός ως διατηρητέου του κτιρίου που βρίσκεται στο οικισμό 

Ναύπλιο στην οδό Σταϊκοπούλου αριθ. 21 φερομένου ως ιδιοκτησία 

Όλγας Σπαντιδέα και καθορισμός ειδικών όρων και περιορισμών 

δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

. 4. Την υπ’αριθμ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Τις διατάξεις του άρθρου 22 παρ. 7 του Ν. 1735/1987 (ΦΕΚ 
195/Α). 

7. Τις διατάξεις της υπ’ αριθ. 15883/1903/8.2.88 κοινής απόφα¬ 
σης του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων. 

8. Την από 3.2.87 αιτιολογική έκθεση και την από 29.3.88 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

9. Την υπ’ αριθ. 22072/1072/10.3.88 αίτηση με τις αντιρρήσεις 
της ενδιαφερομένης, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στο Ναύ¬ 
πλιο στην οδό Σταϊκοπούλου αριθ. 21 του Ν. Αργολίδας, φερόμενο ως 
ιδιοκτησία Όλγας Σπαντιδέα όπως φαίνεται σημειωμένο στο σχετικό 
πρωτότυπο τοπογραφικό διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αριθ. 22533/1988 πράξη του, ακριβές αντίγραφο του οποίου 
αναρτάται στη Δ/νση Πολεοδομικών Εφαρμογών επί δεκαπέντε (15) 
ημέρες από την επομένη της δημοσίευσης της παρούσας απόφασης στην 
Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Επιτρέπεται η προσθήκη καθ' ύψος ενός ορόφου σύμφωνα με τις 
υπάρχουσες πολεοδομικές διατάξεις της περιοχής. Οι όψεις της προσθή- 

χης θα είναι της αυτής μορφολογίας και ρυθμολογίας με τις όψεις του 
υπάρχοντος διατηρητέου κτιρίου. Η στέγαση του κτιρίου να γίνει όμοια 
με αυτή του υπάρχοντος κτιρίου. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, και στον περιβάλλοντα χώρο του, καθώς και για την 


\ 


τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Απριλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



